रूस के आंद्रे स्टेनिन कॉन्टेस्ट में प्रदर्शित होंगी तीन भारतीयों की तस्वीरें, 54 देशों के तीन हजार पार्टिसिपेंट शामिल थे
The Andrei Stenin International Photo Contest| 3 Indian Photojournalist Photo Selected इन फोटोज को 54 देशों के 3000 प्रतिभागियों के बीच से चुना गया हैं। इनके नाम हैं- शिबाशीष साहा, चन्दन खन्ना और राजेंद्र मोहन पांडेय हैं। 
देश के तीन फोटो जर्नलिस्ट्स शिबाशीष साहा, चन्दन खन्ना और राजेंद्र मोहन पांडेय की खींची तस्वीरों को रूस के आंद्रे स्टेनिन इंटरनेशनल प्रेस फोटो कॉन्टेस्ट प्रदर्शनी की अलग अलग श्रेणियों के लिए सिलेक्ट किया गया हैं। इन फोटोज को 54 देशों के 3000 प्रतिभागियों के बीच से चुना गया हैं। इनके नाम हैं- शिबाशीष साहा, चन्दन खन्ना और राजेंद्र मोहन पांडेय हैं।
जानिए तीनों फोटोजर्नलिस्ट और उनकी तस्वीरों के बारे में
शिबाशीष साहा बंगाल से आते हैं और कई इंटरनेशनल फोटो कॉन्टेस्ट जीत चुके हैं। उनकी फोटो एवरग्रीन स्माइल में बंगाली नववर्ष समारोह के बीच में एक बूढी औरत कैमरा देख शर्मा जाती है और मोर पंख से अपने चेहरे को छुपाने की कोशिश करती हैं। इस उम्र में भी ऐसी अदा दिल को छू जाती हैं।
चन्दन खन्ना ने कोविड महामारी के बाद कैटी टोबीयास नाम की 67 वर्ष की महिला की तस्वीर को खींचा है। चन्दन उत्तरी अमेरिका में AFP न्यूज़ एजेंसी में काम करते हैं और संयुक्त राज्य अमेरिका के फ्लोरिडा राज्य के मियामी शहर में रहते है। वह अपने घर के आंगन को देख रही है। फ्लोरिडा के अन्ना मारिया द्वीप में रहने वाली इस महिला ने अपने घर के आंगन को कोविड महामारी के स्मारक के रूप में तब्दील कर दिया और वह होने वाली हर मौत को श्रद्धांजलि देते हुए एक फीता बांधा हैं।
वहीं, राजेंद्र मोहन पांडेय की खींची तस्वीर 'क्रैकिंग द आइस' जो कि कश्मीर के डल झील के जमे पानी को तोड़ने कि कवायत को दिखाता हैं, भी चर्चा का विषय रही।
20 फरवरी तक दिल्ली में लगी फोटोज की प्रदर्शनी 
साल 2022 के आंद्रे स्टेनिन प्रतियोगिता को जीतने वालों के फोटोज की प्रदर्शनी का आयोजन दुनिया के कई बड़े शहरों में किया जा रहा है। यह एक्जीबिशन टूर दुनिया के कई शहरों से होता हुआ दिल्ली पहुंचा। नई दिल्ली से पहले स्टेनिन कॉन्टेस्ट इंटरनेशनल रोड शो का दक्षिणी अफ्रीका के प्रेटोरिया और संयुक्त अरब अमीरात के शारजाह जैसे शहरों में आयोजित किया जा चुका हैं।
रूस की जानी मानी न्यूज एजेंसी स्पटनिक की तरफ से आयोजित इस प्रदर्शनी में भारत के कई युवा फोटो जर्नलिस्ट्स की बेहतरीन फोटोज को ऑल इंडिया फाइन आर्ट्स एंड क्राफ्ट्स सोसाइटी की आर्ट्स गैलरी में जनता के लिए प्रदर्शित किया गया हैं। इस प्रदर्शनी, का उद्घाटन रूस के राजदूत डेनिस अलीपोव और अलेक्सांडर श्टोल की मौजूदगी में हुआ।
रूस के राजदूत श्री डेनिस अलीपोव ने इस अवसर पर कहा कि मुझे आपके बीच आ कर बहुत ख़ुशी का अनुभव हो रहा हैं। इस अवसर पर मुझे ज़्यादा बोलने की ज़रुरत नहीं है, क्यूंकि यहाँ पर प्रदर्शित हर एक तस्वीर अपने आप में एक लम्बी दास्तान सुनाती सी लगती हैं। यह छायाचित्र छायाकार या फोटोग्राफर के अपने काम के प्रति समर्पण को दर्शाती हैं। यह तसवीरें हमें रचनात्मक या क्रिएटिव होने के लिए प्रोत्साहित करती हैं।
2014 में शुरू हुई आंद्रे स्टेनिन को समर्पित प्रदर्शनी
रूसी स्पेशल फोटोजर्नलिस्ट आंद्रे स्टेनिन ने अपने काम को सर्वोच्च प्राथमिकता दी और उसके लिए अपनी जान भी गंवा दी। उन्हें श्रद्धांजलि देते हुए रूस के राजदूत डेनिस अलीपोव ने कहा कि उनको समर्पित इस प्रदर्शनी कि शुरुआत साल 2014 में हुई।
यह रूस का एकमात्र मंच है जहां से विश्वस्तरीय फोटो जर्नलिस्ट्स का चयन किया जाता है और वैश्विक स्तर पर उभर कर आने और नाम कमाने का मौका दिया जाता है। इस प्रदर्शनी में भारत के साथ कई देशों से युवा फोटो जर्नलिस्ट्स हिस्सा लेते हैं।
रूस के राजदूत ने कहा, कि इस प्रदर्शनी में भारत के अलावा कई और देशों के युवा फोटो जर्नलिस्ट्स के कामों को प्रदर्शित किया गया है और हम उनकी रचनात्मक शैली के जरिए वह देख पा रहे है जो शायद जो शायद हम आम ज़िन्दगी में न देख पाएं। ये तस्वीरें हमें अंतर्मन की गहराइयों में ले जाती हैं और हमें ज़िदगी की चुनौतियों का सामना करने की प्रेरणा भी देती हैं, जो कि इस समय की मांग हैं।
इस प्रदर्शनी में दुनियाभर के युवा फोटोग्राफर्स ने अपनी तस्वीरों के जरिए अलग-अलग रस जैसे खूबसूरती, प्यार,नफरत, आपदा, मजबूरी, चुनौती को दिखा कर अपनी सोच के साथ जोड़ने की कोशिश की हैं।